Jarkko Ahola

Jarkko Kalevi Ahola (s. 24. elokuuta 1977 Toijala) on suomalainen muusikko. Suuren yleisön tietoisuuteen Ahola tuli Teräsbetoni-yhtyeen solistina, basistina sekä yhtenä kolmesta lauluntekijästä. Vuonna 2011 perustamassaan AHOLA-kokoonpanossa Jarkko Ahola esittää englanninkielistä hard rock -musiikkia.Mä tuun sun luo Levykauppa X Ahola osallistui Teräsbetoni-yhtyeensä kanssa vuoden 2008 Eurovision laulukilpailuun kappaleella ”Missä miehet ratsastaa”. Ahola on laulanut Raskasta joulua -kokoelmalevyillä. Hän kuuluu sinfonista metallia esittävään Northern Kings -lauluyhtyeeseen. Ahola esiintyy myös akustisesti uudelleentulkiten rockin klassikoita.http://www.dragonwhite.com/artisti/j-ahola/ Ahola on julkaissut neljä sooloalbumia. Ave Maria – Joulun klassikot (2012) on myynyt tuplaplatinaa ja Suojelusenkeli – Joulun klassikot 2 (2014) platinaa. ifpi.fi. Viitattu 13.6.2019 warnermusic.fi. Viitattu 13.6.2019 ==Ura== Ahola kiinnostui musiikista 13-vuotiaana innostuttuaan rumpujen soittamisesta. Hän lauloi kavereiden kanssa perustetussa yhtyeessä JVS (myöhemmin Tribunes). Kahden vuoden ja yhden demon jälkeen yhtye kuitenkin hajosi. Antti Mäkelä kutsui Aholan High Voltage -nimiseen yhtyeeseen. Ryhmä ehti tehdä pari demoa, kunnes lopetti toimintansa jäsentensä ajanpuutteen vuoksi. Myöhemmin Ahola ja High Voltagessakin toimineet Antti Mäkelä sekä Krisse Leppänen päätyivät yhteen coveryhtye Helmisetissä. Ensimmäinen yhtye, jolle Ahola sävelsi oli 1996 perustettu Bulldozer. Yhtye soitti yhdessä pitkään ja voitti paikallisen kilpailun, mutta teki vain muutaman keikan. Demojen teko vei pari vuotta, sillä rumpali vaihtui kesken kaiken ja äänitys kohtasi teknisiä ongelmia. Omakustanne Love/Hatehttp://www.metal-archives.com/albums/Bulldozer/Love- Hate/157556 julkaistiin vuonna 2000. Yhtye hajosi saman vuoden lopulla, syinä muun muassa jäsenten henkilökohtaiset kiireet ja näkemyserot tulevaisuudesta. Vuosina 2002–2003 Jarkko Ahola soitti ja lauloi coveryhtyeissä Two, Critical Mess ja X-tasy. Hän teki ohessa myös omia soolokappaleitaan. Näihin aikoihin syntyivät myös Teräsbetoni yhdessä Viljo Rantasen ja Arto Järvisen kanssa sekä Cosmic Spell (Ahola & Heikki Ahonen ja Ville Terämä). Vuoden 2003 lopussa Dreamtale pyysi Aholaa laulajakseen. Ahola levytti heidän kanssaan albumin Difference, mutta erosi yhtyeestä vuonna 2005 keskittyäkseen Teräsbetoniin, joka oli juuri aloittanut Metallitotuuden nauhoitukset. Myöhemmistä produktioista merkittävimpiä ovat olleet yhteistyö Laivaston ja Ilmavoimien orkestereiden kanssa suursuosion saaneissa Queen-konserteissa (2011 ja 2013), jotka olivat kunnianosoituksia Queenille ja Freddie Mercurylle. Aholan ääniala on kolme oktaavia.Jarkko Aholan & laivaston ja lennoston Queen-konsertit jatkuvat! Dragon White Oy Vuonna 2012 ilmestynyt Ave Maria – Joulun klassikot -sooloalbumi on myynyt tuplaplatinaa, yli 40 000 kappaletta. Platinalevyn raja ylitettiin jouluna 2013. Albumi ja sen ympärille tehty konserttikiertue sai hyvät arvostelut ja medianäkyvyyttä. Debyyttialbumi sai jatkoa 14. marraskuuta 2014, jolloin julkaistiin platinaa myynyt Suojelusenkeli – Joulun klassikot 2. Albumit sisältävät joululauluja, oopperapopia sekä hengellistä ja klassista musiikkia.Suojelusenkeli – Joulun klassikot 2 Levykauppa X.http://www.warnermusic.fi/2018/03/tuplaplatinaa-myynyt-jarkko-ahola- julkaisee-uuden-sooloalbumin-toukokuussa/ Warner Music Finland Ahola osallistui vuonna 2015 Tähdet, tähdet -televisiosarjaan ja sijoittui kisassa kolmanneksi Laura Voutilaisen ja Waltteri Torikan jälkeen.Jarkko Ahola kiittelee Tähdet, tähdet -ohjelmaa: ”Mua pidettiin ennen sitä kiekujana ja nahkahousupellenä” Hän on esiintynyt yhteiskonserteissa Waltteri Torikan kanssa.Jarkko Ahola ja Waltteri Torikka yllättävät: kolmas yhteiskonsertti Hartwall-areenalla! Ahola julkaisi vuonna 2018 Mä tuun sun luo -levyn, joka poikkeaa edellisistä sooloalbumeista: levyllä on Aholan omia kappaleita, joissa kuuluvat vaikutteet hänen omista suosikkiartisteistaan ja heidän kappaleistaan. Maalis- ja huhtikuussa 2019 Ahola teki Piano/Forte-kiertueen. Vuonna 2019 julkaistiin coveralbumi Metallisydän joka sisältää suomen- ja englanninkielisiä covereita sekä levyn nimikkokappaleen joka aiemmin levytettiin Teräsbetonin nimissä. Vuonna 2020 Jarkolta ilmestyi uusi coverversio Pave Maijasen Ikävä-kappaleesta Syyskuussa 2021 ilmestyi Tomi Lindblomin kirjoittama Jarkko Aholan elämäntarina: Jarkko Ahola - Mies ja ääni. ==Diskografia== === Sooloalbumit === * * * * * * === AHOLA === * * === Teräsbetoni === * * * * === Muut === * Dreamtalen kanssa * Oulu All Star Big Bandin kanssa ==Lähteet== ==Aiheesta muualla== * J. Ahola – kotisivut * AHOLA - yhtye – the band * Jarkko Ahola lauluntekijänä – Fono.fi Luokka:Teräsbetonin jäsenet Luokka:Suomalaiset metallimusiikin laulajat Luokka:Suomalaiset metallimusiikin kitaristit Luokka:Suomalaiset metallimusiikin basistit Luokka:Suomalaiset säveltäjät Luokka:Suomalaiset sanoittajat Luokka:Suomalaiset tenorit Luokka:Vuonna 1977 syntyneet Luokka:Elävät henkilöt Luokka:Seulonnan keskeiset artikkelit